На основу члана 56. тачка 1. Статута Града Ниша („Службени лист Града Ниша“, број 88/08) и члана 72. Пословника о раду Градског већа Града Ниша („Службени лист Града Ниша“, број 1/2013, 95/2016 и 98/2016) и члана 12. Правилника о поступку припреме, израде и доставе материјала („Службени лист Града Ниша“, број 125/2008)

Градско веће Града Ниша, на седници од 28.09.2016. године, доноси

**Р Е Ш Е Њ Е**

**I** Утврђује се Предлог решења o давању сагласности на Извештај о пословању ЈП Завод за урбанизам Ниш са Финансијским извештајем за 2015. годину и на Одлуку Надзорног одбора о расподели нераспоређене добити ЈП Завод за урбанизам Ниш за 2015. годину.

**II** Предлог решења о давању сагласности на Извештај о пословању ЈП Завод за урбанизам Ниш са Финансијским извештајем за 2015. годину и на Одлуку Надзорног одбора о расподели нераспоређене добити ЈП Завод за урбанизам Ниш за 2015. годину доставља се председнику Скупштине Града Ниша ради увршћивања у дневни ред седнице Скупштине Града.

**III** За представникe предлагача по овом предлогу на седници Скупштине Града Ниша, одређују се Родољуб Михајловић, начелник Управе за планирање и изградњу и Љубиша Митић, директор Јавног предузећа ЈП Завод за урбанизам Ниш.

Број: 1366-25/2016-03

У Нишу, 28.09.2016. године

**ГРАДСКО ВЕЋЕ ГРАДА НИША**

**ПРЕДСЕДАВАЈУЋИ**

**ЗАМЕНИК ГРАДОНАЧЕЛНИКА**

**Проф. др Милош Банђур**